Romanje / Romeria
2025-11-20 19:00 - 21:00 UTC | Kino Pivka, Prečna ulica 1, Pivka, Slovenija, 6257, Slovenia
Carla Simón / Španija, Nemčija / 2025 / 112 min / španščina, katalonščina
Katalonska režiserka Carla Simón (Poletje 1993, Alcarràs) znova zakoplje v zgodovino svoje družine, da bi iz spominov – tako resničnih kot izmišljenih – sestavila zgodbo svojih staršev.
Osemnajstletna Marina odpotuje v Vigo na atlantski obali, da bi spoznala družino svojega biološkega očeta. Tako on kot njena mama sta umrla, ko je bila Marina še čisto majhna. Marinin prihod razburka dolgo zakopana čustva in odpre nezaceljene rane iz preteklosti. Skozi srečanja s člani številčne družine dekle počasi sestavlja razdrobljene in pogosto protislovne spomine na mater in očeta.

Oporoka / Amanet 2
2025-11-21 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Mirza Begović/ Bosna in Hercegovina / 2025 / 109 min /

Film Oporoka je humorna in čustvena zgodba, postavljena v bosansko vas in industrijsko Zenico v začetku devetdesetih let prejšnjega stoletja, ki na edinstven način prikazuje pomen oporoke in posledice njene odsotnosti v lokalni kulturi. Skozi življenja običajnih ljudi film prinaša vrsto manjših konfliktov in nesporazumov o lastnini, tradiciji in medosebnih odnosih, kjer stari običaji trčijo z realnostjo, polno človeških slabosti – hazarderstva, ogovarjanja, ljubezni in drobnih tatvin.

​Glavni junak Asad se mora po izgubi očetove dediščine znajti v svetu industrijske Zenice, gostilne in vsakdanjih težav, pri čemer mu pomaga njegov najboljši prijatelj Dževad, šarmanten lik, ki se sooča z lastnimi težavami in vedno išče bližnjico do rešitve.

Tisk zabava / Print Party
2025-11-22 10:00 - 23:30 | Hiša kulture v Pivki, Snežniška cesta 2, Pivka, 6257, Slovenia
Razstava Faze; rejv umetnika Matica Flajsa predstavlja grafična in slikarska dela, kjer je poudarek na procesu ustvarjanja. Čeprav je v grafiki končno delo odtis, je umetnik želel izpostaviti celoten proces nastajanja grafike, ki se lahko zaključi v katerikoli fazi. Poleg tega je na razstavi prisotna tudi uporaba fluorescentne barve v grafiki, ki jo umetnik povezuje z rejv zabavo.
Z otroci si bomo najprej skupaj ogledali razstavo, se o njej pogovorili, nato pa se lotili ustvarjanja. Izdelali bomo grafiko v tehniki globokega tiska z motivi, ki se navezujejo na zabavo. Za izziv si bomo vzeli tudi inkorporacijo roza barve, ki jo bodo otroci zmešali sami.
Delavnica traja 1 uro 30 minut. Primerna je za otroke od 6. leta dalje.
Delavnica je brezplačna, nanjo se je potrebno prijaviti na e-naslov hkpivka@gmail.com ali telefonsko številko 040 372 702.

Ozi: Glas gozda / Ozi: Voice of the Forest
2025-11-22 16:00 - 18:00 | Kino Pivka, Prečna ulica 1, Pivka, Slovenija, 6257, Slovenia
Tim Harper / Združeno kraljestvo / 2023 / 83 min / sinh.

Ozi, drobna in radovedna orangutanka, bo v svetu naredila korenito spremembo!

V svetu, ki ga ogroža krčenje gozdov, se živahna in mlada orangutanka po imenu Ozi poda na epsko pustolovščino, da bi rešila svoj gozdni dom. Ko njeni družini uničijo dom, se Ozi poda na drzno odpravo, da bi jih ponovno združila, pri tem pa se sooča z nevarnimi izzivi in ​​na poti splete malo nevsakdanja prijateljstva. Na svojem potovanju Ozi odkrije pravo moč svojega glasu in izjemen vpliv besed, v katere verjame. Z vztrajnostjo in novim smislom Ozi sproži globalno gibanje za zaščito našega sveta. V očarljivi zgodbi o pogumu, upanju in neomajnem človeškem duhu Ozi navdihuje gledalce, da se pridružijo boju za trajnostno prihodnost in izkoristijo svoj potencial, da v svetu naredijo spremembo.

Jesenska klasika v barvah 2025
2025-11-22 18:00 - 20:00 | Kulturni dom Postojna
Rotary klub Postojna prireja tradicionalni novembrski dobrodelni koncert Jesenska klasika v barvah, s katerim bodo zbirali finančna sredstva za dobrodelne projekte in štipendijski sklad kluba. Koncert bo v soboto, 22. novembra, ob 18. uri v Kulturnem domu v Postojni, posvečen bo klasični glasbi, poleg že uveljavljenih mladih umetnikov, pa bo nastopilo še Baletno društvo Postojna in učenci Glasbene šole Postojna. Medijski pokrovitelj dogodka je Radio 94, po koncertu bo sledilo druženje.

Ubežnik z višine / Roofman
2025-11-22 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Derek Cianfrance / ZDA / 2025 / 2 uri 5 min / angleščina

Kako daleč bi šli, da bi se spremenili?

Film, ki je posnet po resničnih dogodkih obsojenega roparja in nekdanjega vojaka Jeffreyja Manchesterja, ko je preko streh vdiral v trgovine in lokale, je režiral Derek Cianfrance (Otožno valentinovo, Grehi očetov, Luč sredi morja), kot tudi napisal scenarij skupaj s Kirtom Gunnom.
Ko tat Jeffrey Manchester (upodobi ga Channing Tatum) pobegne iz zapora, skuša zaživeti na novo, tako da na skrivaj živi v različnih trgovinah. Ko pa se zaljubi v mati samohranilko Leigh Wainscott (igra jo Kirsten Dunst), njegova kriminalna preteklost grozi, da bo uničila novo življenje, ki si ga je ustvaril.

V glavnih vlogah igrajo Channing Tatum, Kirsten Dunst, Ben Mendelsohn, Peter Dinklage, Uzo Aduba, Juno Temple, Emory Cohen, LaKeith Stanfield, Melonie Diaz, Molly Price, Lily Collias, Tony Revolori, Jimmy O. Yang in drugi.

Plimovanje / Caught By The Tides
2025-11-27 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Jia Zhang-ke / Kitajska / 2024 / 111 min / kitajščina
Dolga, a krhka ljubezenska zgodba Qiaoqiaoja in Bina, postavljena na Kitajsko, od začetka leta 2000 pa vse do danes. 21 let eksplozivnega razvoja sodobne Kitajske skozi oči ljubimcev, ki se izgubita in spet najdeta ob kulisi globokih družbenih sprememb.
Quaoquiao in Bin sta imela vse. Njun čas je bil zapolnjen s petjem in plesom, mesto je pripadalo njima. A le dokler Bin nenadoma ne začuti, da želi poiskati srečo v večjem mestu, kot je Datong, in odide brez vnaprejšnjega opozorila. Qiaoqiao se odpravi na pot, da bi ga poiskala. Kitajski režiser Jia Zhang-ke pred nas postavi epski pogled na razvoj Kitajske v zadnjih dveh desetletjih – zgodbo, ki poda svež pogled na sodobno Kitajsko, hkrati pa zazna individualne usode, ki minevajo v vihri družbenih sprememb.

Gora se ne bo premaknila
2025-11-28 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Petra Seliškar / Slovenija, Severna Makedonija, Francija / 2025 / 91 min / podnapisi, makedonščina, albanščina
Dokumentarni film spremlja tri brate, ki vsako leto več mesecev preživijo v makedonskih gorah, kjer skrbijo za družinsko čredo. Njihovi spremljevalci so številni ovčarski psi, s katerimi so tesno povezani. Sčasoma pa se bratje vseeno začnejo spraševati: kdo pravzaprav so? Kakšna prihodnost jih čaka?
Vsako leto trije bratje – Zekir, Zarif in Zani – preživijo več mesecev v makedonskih gorah, kjer skrbijo za družinsko čredo. Starejša brata, Zekir in Zarif, vodita ovce na višjih pašnikih, medtem ko mlajši, Zani, ostaja v nižje ležeči koči in skrbi za krave. Na nadmorski višini 2400 metrov, daleč stran od kakršne koli skupnosti ali družbe, bratje živijo svobodno, a negotovo življenje, polno trdega dela, pa tudi preprostih iger, druženja in veselja. Poleg precej mlajših bratcev, ki jih Zekir skuša naučiti pastirskega poklica, in mlajše sestre, ki občasno obišče Zanija, so njihovi edini spremljevalci številni ovčarski psi, s katerimi so tesno povezani. Sčasoma pa se bratje vseeno začnejo spraševati: kdo pravzaprav so? Jim bo uspelo živeti kot pastirji? Bodo našli dekle, ki jih bo sprejelo? Kakšna prihodnost jih čaka? Ko napetosti med Zekirom in Zarifom naraščajo, si Zarif vse bolj želi spremembe v svojem življenju.

Sejem smučarske opreme
2025-11-29 09:00 - 15:00 | Krpanov dom Pivka, Prečna ulica 1, Pivka, 6257, Slovenia
Hribi okrog nas so že beli – zima je uradno tukaj!
Smučarski klub Pivka v sodelovanju z Občino Pivka vabi na SEJEM SMUČARSKE OPREME
Pripravi se na sezono ter si priskrbi vse, kar potrebuješ za brezskrbne užitke na belih strminah.
𝐒𝐞 𝐯𝐢𝐝𝐢𝐦𝐨 𝐯 𝐬𝐨𝐛𝐨𝐭𝐨, 𝟐𝟗.𝟏𝟏.𝟐𝟎𝟐𝟓

Letni koncert MePZ Pivka
2025-11-29 19:00 - 21:00 | Krpanov dom Pivka, Prečna ulica 1, Pivka, 6257, Slovenia
MePZ Pivka vabi na letni koncert, ki bo potekal v soboto, 29.11.2025 ob 19. uri v Krpanovem domu v Pivki.Gostje bodo Ženska vokalna skupina Zimzelen iz Nove Gorice. Vstop je prost!

Miklavžev sejem
2025-11-30 14:00 - 19:00 | Krpanov dom Pivka, Prečna ulica 1, Pivka, 6257, Slovenia
Vabimo vas na Miklavžev sejem, ki bo v Krpanovem domu v Pivki v nedeljo, 30. novembra 2025, od 14. do 19. ure.
Na sejmu vas čaka pestro dogajanje in bogata ponudba domačih ustvarjalcev ter izdelovalcev, ki so za vas pripravili vse, kar potrebujete za čarobna decembrska obdarovanja.

Našli boste vse od ročno izdelanega nakita, lesenih izdelkov, prazničnih okraskov, voščilnic, slastnih piškotov in aromatičnih čajev, naravne kozmetike, toplih oblačil, pletenin in še mnogo več.

Z nami bo tudi Miklavž, ki bo poskrbel za nasmehe in iskrice v očeh najmlajših.
Podprimo domače ustvarjalce in skupaj preživimo prijetno nedeljsko popoldne, v dobri družbi in s prazničnim vzdušjem prve adventne nedelje.

Manjkalo ne bo niti toplih, prazničnih napitkov in prigrizkov.
Prijazno vabljeni!

Prižig prazničnih luči
2025-11-30 17:00 - 17:30 | Ploščad Krpanov dom Pivka, Prečna ulica 1, Pivka, Slovenia, 6257, Slovenia
V nedeljo, 30. novembra 2025 bomo ob 17.00 uri pred Krpanovim domom skupaj prižgali praznične luči.

MED USPEHI, PORAZI IN ISKANJEM PRAVICE – Zgodba Gašperja Budkoviča
2025-12-03 12:00 - 13:00 | Park vojaške zgodovine Pivka, Kolodvorska cesta 51, Pivka, 6257, Slovenia
Razstavna pripoved o usodi bohinjskega trgovca, podjetnika in domoljuba Gašperja Budkoviča, rojenega leta 1872 v Drskovčah na Pivki, vas ne bo pustila ravnodušnih. Od učnih začetkov do izjemnega trgovskega in družbenega delovanja ter žalostnega konca s poudarkom na največjih zgodovinskih dogodkih: gradnji bohinjskega predora ter prvi in drugi svetovni vojni.
Skozi dokumente, osebne zapise in predmete iz Budkovičeve trgovine boste lahko začutili duh časa ter zgodbo velikega človeka. Razstava je poklon in opomin k premisleku o svobodi, pravičnosti in človečnosti.
Odprtje razstave bo na ”TA VESELI DAN KULTURE”, v sredo, 3. decembra ob 12. uri v Parku vojaške zgodovine.

Modrinov večer: medved, volk in ris v Alpah
2025-12-03 17:00 - 19:00 | Ekomuzej Pivških presihajočih jezer, Slovenska vas 10, Pivka, 6257, Slovenia
Krajinski park Pivška presihajoča jezera in Dina Pivka vabita na predavanje z naslovom Medved, volk in ris v Alpah.
Predaval bo Rok Černe z Zavoda za gozdove Slovenije. Predstavil bo, kako države alpskega loka upravljajo z velikimi zvermi ter s kakšnimi izzivi se srečujejo.
Predavanje bo v sredo, 3. decembra 2025, ob 17. uri, v Ekomuzeju Pivških presihajočih jezer.
Dogodek je brezplačen in poteka v okviru projekta LIFE Varna paša.

Gnoj je zlato
2025-12-03 18:00 - 19:00 | Galerija Krpanov dom Pivka, Prečna ulica 1, Pivka, Slovenia, 6257, Slovenia
Regijska razstava Gnoj je zlato
Odprtje: sreda, 3. 12. 2025 ob 18. uri
Razstavljajo: Andreja Penko Požar, Maja Alessio, Barbara Cassermann, Roza Čadež, Dajana Čok, Ana Hanzel, Nivea Kofol, Erna Kopše, Neva Macarol, Ana Marušić, Matej Pollick, Blaženka Rocco, Vesna Štolfa, Eva Vasilyeva, Nuša Vivoda.
Zbrane bo nagovorila regijska selektorica, likovna kritičarka Polona Škodič. Otvoritev bodo glasbeno popestrile pevke zasedbe Tavžent roža.

Razstava bo na ogled do 10.1.2026.

Ne čakaj na maj
2025-12-03 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Ta veseli dan kulture je v Kino Pivka prinesel tudi slovensko klasiko Ne čakaj na maj.
František Čap / 1957 / Jugoslavija (Slovenija)
Zgodba: Nadaljevanje filma Vesna. Dekleta se pripravljajo na zimske počitnice v gorah. Vesna se veseli, da bo z njimi tudi Samo, a njen fant se mora udeleži gorskih reševalnih vaj. Ko v gorah Vesna na nebu opazuje letala, ve, da je v enem od njih tudi Samo. Samo pristane, a ob njem je lepa Zora. Vesna, ljubosumna in trmasta, ob vrnitvi v mesto ne najde miru. A kmalu se vse razjasni, Samo in Vesna pa poletita z letalom, da bi uživala v svobodi neba.
Romantično komedijo iz leta 1957 si bomo ogledali 3. decembra ob 19. uri. Vljudno vabljeni!

Delavnica izdelovanja lučk
2025-12-04 17:00 - 19:00 | DSO SeneCura Pivka, Postojnska cesta 18b, Pivka, 6257, Slovenia
V četrtek, 4. decembra 2025 bo ob 17.00 uri v DSO SeneCura Pivka veselo, saj se bomo zbrali na delavnici za izdelavo lučk iz odpadnih kozarcev za vlaganje. Lučke bomo izdelali zase ali za druge, da si polepšamo praznike.

Na delavnici bo poskrbljeno za ves material, ki ga boste potrebovali za okras vaše lučke. S seboj lahko prinesete kakšen odslužen kozarec za vlaganje in nekaj dobre volje.

Belo se pere na devetdeset
2025-12-04 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Marko Naberšnik / Slovenija, Srbija, Severna Makedonija, Italija, Črna gora, Hrvaška / 2025 / 144 min / slovenščina
Filmska upodobitev istoimenske knjižne uspešnice Bronje Žakelj, v kateri je pisateljica opisala lastno življenjsko zgodbo. Film, ki nas prestavi v Ljubljano osemdesetih let, je ganljiva, duhovita in navdihujoča pripoved o odraščanju, izgubi in preživetju.

Zgodba spremlja Bronjo skozi različna obdobja življenja. Njen otroški svet sestavljajo starši, brat Rok, babica Dada, pa kakav Benko, Albert keksi in prenos sarajevskih olimpijskih iger. Potem ko zaradi raka izgubi mamo, se mora pri dvajsetih s to zahrbtno boleznijo soočiti tudi sama. S številnimi in skoraj nepremostljivimi izzivi se spopada z mešanico solz, smeha in neomajnega optimizma.

Bugonija
2025-12-05 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Yorgos Lanthimos / Irska, Kanada, ZDA, Velika Britanija, Južna Koreja / 2025 / 118 min / angleščina
Dva moška, obsedena s teorijami zarote, ugrabita vplivno direktorico farmacevtske družbe, prepričana, da je nezemljanka, ki načrtuje uničenje planeta Zemlja.
zanimivosti
Bugonija je grška beseda, ki označuje starodaven sredozemski ritual oziroma prepričanje, da čebele spontano nastanejo iz trupel mrtvih živali, zlasti volov.

Zootropolis 2
2025-12-06 16:00 - 18:00 | Kino Pivka, Prečna ulica 1, Pivka, Slovenija, 6257, Slovenia
Byron Howard, Jared Bush / ZDA / 2025 / 1ura 48min / sinh.

V drugem delu se na velika platna vračata priljubljena policista: iznajdljiva zajčica policistka Malči Hop (v izvirniku Judy Hopps, glas Ginnifer Goodwin) in šarmantni lisjak Nik P. Divjak (Nick Wilde, glas Jason Bateman). Tokrat ju čaka nova, vznemirljiva naloga – sodelovanje s skrivnostno in karizmatično strupeno kačo Garyjem De’Snakeom (glas Ke Huy Quan), katere prihod v Zootropolis obrne vse na glavo.

Njuna pot jima razkrije doslej neznane kotičke živalske metropole – od temačnih močvirij do prostranih puščavskih sipin. Malči in Nik morata pri razvozlanju velike skrivnosti stopiti iz cone udobja in znova preveriti moč svojega zaupanja, prijateljstva in poguma. Za režijo Zootropolisa 2 so znova združili moči oskarjevci Jared Bush, Byron Howard in producentka Yvett Merino. Zootropolis 2 bo v slovenskih kinematografih predvajan v sinhronizirani različici, za katero bo znova poskrbela uigrana ekipa Studia Ritem, znana po odličnih adaptacijah Disneyjevih uspešnic.

V sinhronizirani različici so glasove posodila priznana imena iz slovenskega filmskega in igralskega sveta, kot so Lija Trunkelj kot Malči Hop, Klemen Slakonja kot Nik Divjak, Blaž Šef kot Gojko, Sebastian Cavazza kot Šef Bogo, Uroš Smolej kot Župan Vetroples, Mojca Funkl kot Gricka, Lara Jankovič kor Gazel, Rok Kunaver kot Šapnikar, Maja Martina Merljak kot Dr. Kosmič, Tilen Artač kot Mrcina in mnogi drugi. Pod režijo dialoga se podpisuje Tanja Đurić Ribič, pod prevod dialoga pa Branka Bavec.

Ku pride Miklavž 2025
2025-12-06 19:00 - 21:00 | Športna dvorana Skala, Prečna ulica 3, Pivka, Pivka, 6257, Slovenia
Dragi prijatelji dobre glasbe in pravega veselja!

Fantje spod Šilentabra letos praznujemo 5. obletnico delovanja, zato vas z velikim veseljem vabimo na tradicionalni koncert »Ku pride Miklavž«, ki bo tudi tokrat poln smeha, topline in nepozabne glasbe!
Na odru se nam bodo pridružili še odlični glasbeni gostje:

Ansambel Spev
Ansambel Naveza
Ansambel Javor
Klapa Škvadra
Staro za novo
… in še mnoga glasbena presenečenja, ki jih ne boste želeli zamuditi!

Vstopnice: 18 €Na voljo v:

Papirnica Sponkca (Pivka)
Papirnica Kocka Scripta (Postojna)
Gostilna Mate (Ilirska Bistrica)

Pridite z nami proslavit Miklavžev prihod in našo peto obletnico — z dobro voljo, glasbo in prijatelji!

Žlehtnoba: Za vedno
2025-12-06 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Jon M. Chu / ZDA / 2025 / 128 min / angleščina

Prinesi mi metlo Zlobne čarovnice z Zahoda.

Elphaba (Cynthia Erivo), zdaj demonizirana kot Zlobna čarovnica Zahoda, živi v izgnanstvu, se skriva v gozdu ter se še naprej bori za svobodo utišanih živali v deželi Oz in si obupano prizadeva razkriti resnico o Čarovniku (Jeff Goldblum).

Glinda (Ariana Grande) je medtem postala glamurozen simbol dobrote za celo deželo Oz, živi v palači v Smaragdnem mestu in uživa v slavi in priljubljenosti. Po navodilih Madame Morrible (oskarjevka Michelle Yeoh) je Glindina dolžnost, da v deželi Oz množice tolaži in prepričuje, da je pod čarovnikovo vladavino vse v najlepšem redu.

Blagoslov kapelice pri Škofovih
2025-12-08 16:00 - 17:00 | Cerkev sv. Petra, Pivka
Trška skupnost Pivka vabi na procesijo z lučkami in blagoslov kapelice pri Škofovih, ki bosta v ponedeljek, 8. decembra, po sveti maši, ki se prične ob 16.00 uri.
Vljudno vabljeni!

Na-ključni in na-smrečni makrame
2025-12-09 17:00 - 19:30 | Hiša kulture v Pivki, Snežniška cesta 2, Pivka, 6257, Slovenia
NA-KLJUČNI IN NA-SMREČNI MAKRAME iz T-shirtov ; delavnica
Delavnica reciklažnega makrame vozlanja, vodstvo po aktualni razstavi galerije sodobne umetnosti in predstavitev trajnostne znamke Destilator
Torek, 9. december 2025,
Hiša kulture v Pivki ; Snežniška cesta 2, Pivka
17:00 – 19:30
Simbolični prispevek: 10 eur, otroci in upokojenci brezplačno
Obvezne prijave do ponedeljka, 8.12. (do polnoči) na maja.modrijan@destilator.si / 041228900 (Mmaja)
Dobrodošli mladi in odrasli ter otroci v spremstvu odraslih.
Kustosinja galerije Hiša kulture v Pivki: Mojca Grmek (ogled razstave Leon Zuodar)
Trajnostna oblikovalka Maja Modrijan / Destilator ; www.destilator.si (mentoriranje delavnice in predstavitev znamke)
December je tu, a osebna darila in nove okraske za jelko lahko z nekaj iznajdljivosti in kreative še vedno naredimo sami.
Na delavnici se bomo naučili, kako iz starih majic naredimo odlično mehko in prilagodljivo prejo za makrame vozlanje, potem pa bomo osvojili nekaj osnovnih vozlov in tehnik makrameja in si z njimi naredili zapestnice, obeske za ključe ter obeske za jelko, smreko ali praznično vejo.
Prinesi s sabo:
– stare T-shirt majice (reklamne, poflekane ali strgane)
Dogodek bo izveden v sodelovanju društev Destilator in Hiša kulture v Pivki ob podpori Občine Pivka.

Prižgimo lučke
2025-12-11 17:00 - 18:30 | DSO SeneCura Pivka, Postojnska cesta 18b, Pivka, 6257, Slovenia
Leto je naokoli in bliža se praznični čas, ko bomo ponovno skupaj prižigali lučke.

11. decembra 2025 vas ob 17. uri vabimo v DSO SeneCura Pivka na medgeneracijski dogodek “Prižgimo lučke”, kjer bomo skupaj ustvarjali čarobno praznično vzdušje.

Nastopili bodo učiteljski pevski zbor Carmina pod vodstvom Damjane Morel, mladinski pevski zbor OŠ Pivka pod vodstvom Katje Smrdel Zafred, harmonikaš OŠ Pivka ter otroški pevski zbor Sonce iz Šmihela pod vodstvom Ksenije Belcer ŽnidaršičNa koncu bomo skupaj prižgali lučke, ki jih boste izdelali doma ali na delavnici ter se z njimi sprehodili po mestu. Tisti, ki imate lučke že od lani jih lahko prinesete s sabo.

Sprehodili se bomo od DSO SeneCura do Krpanovega doma, kjer se bomo podružili ob čaju in piškotih. Vabljeni, da se dogodka udeležite sami, v družbi prijateljev ali pa z otroki in vnuki. Pridite, da skupaj napolnimo prostor z lučkami in ustvarimo nepozaben večer, ki bo svetil še dolgo v naših spominih.Otroci in vsi drugi vas bomo veseli – prižgimo lučke skupaj!

Ida, ki je pela tako grdo, da so še mrtvi vstali od mrtvih in zapeli z njo
2025-12-11 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Ester Ivakič / Slovenija, Hrvaška / 2025 / 109 min / slovenščina
Zvedava deklica Ida, ki živi v majhni vasici v oddaljenem Prekmurju, postane prepričana, da lahko babičino smrt odžene s petjem.

Hamnet / Hamnet
2025-12-12 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Chloé Zhao / Velika Britanija, ZDA / 2025 / 125 min / angleščina
Chloé Zhao (Dežela nomadov) si zamišlja, kako bi lahko tragedija iz Shakespearovega resničnega življenja navdihnila nastanek njegove brezčasne mojstrovine Hamlet. Film z izjemnima Jessie Buckley in Paulom Mescalom v glavnih vlogah je ganljiva zgodbo o ljubezni, izgubi in zdravilni moči umetnosti.

Anglija, 1580. Svobodomiselna Agnes, sokolarka in zeliščarica, ki je na skoraj mističen način povezana z naravnim svetom, spozna revnega učitelja latinščine Willa. Zapleteta se v strastno razmerje, ki kmalu pripelje do poroke in rojstva treh otrok: prvorojenke Susanne ter dvojčkov Judith in Hamneta. Medtem ko se Will v daljnem Londonu vse bolj uveljavlja kot dramatik, Agnes ostaja doma in skrbi za otroke. Toda nekaterih sil ne more zaustaviti niti najbolj zaščitniška mati.

Kokozajec in skrivnost velikega svizca
2025-12-13 16:00 - 18:00 | Kino Pivka, Prečna ulica 1, Pivka, Slovenija, 6257, Slovenia
Kokozajec se vrača! Nova pustolovščina prinaša še več smeha, norčij in prijateljstva, ko junaki odkrijejo, da se bodo morali pomeriti celo s časom!
Kokozajec skupaj z Abetom in Meg odrine na novo pustolovščino, kjer mora poiskati legendarnega svizca, skritega globoko v gori. Po starodavni legendi ta skrivnostni varuh poseduje moč, da zavrti čas nazaj – moč, ki bi lahko rešila Kokozajčevo vrsto pred pogubo.
A pot do svizčeve skrivnosti je nevarna in polna preizkušenj. Na vsakem koraku jih čakajo pasti, zahrbtni tekmeci in nepričakovane ovire. Kmalu postane jasno, da Kokozajec in njegovi prijatelji niso edini, ki iščejo to starodavno moč.

Pet noči pri Freddyju 2
2025-12-13 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Dolžina: 1 ura 45 minut ; Žanr: Grozljivka, Misteriozni film, Triler.
Decembra se v kinematografe vrača grozljivka produkcijske hiše Blumhouse v novem poglavju z naslovom Pet noči pri Freddyju 2 (Five Nights at Freddy’s 2).Fenomen grozljivke, ki temelji na seriji uspešnih videoiger Scotta Cawthona, je znova režirala priznana filmska ustvarjalka Emma Tammi (The Wind, Blood Moon) in pričenja novo poglavje animatronske groze, ki zaledeni kri v žilah. Film ponovno producirata Jason Blum (M3GAN, Črni telefon, franšiza Noč čarovnic) in Scott Cawthon.V glavnih vlogah igrajo Josh Hutcherson, Elizabeth Lail, Piper Rubio, Mckenna Grace, Matthew Lillard, Wayne Knight in drugi.

Božičnica 2025
2025-12-14 17:00 - 19:00 | Kino Pivka, Prečna ulica 1, Pivka, Slovenija, 6257, Slovenia
Vabljeni na Božičnico 2025 – glasbeni večer dobrih ljudi in dobrega namena

Občina Pivka vas tudi letos vabi na tradicionalni glasbeni večer Božičnica 2025, ki bo potekal v nedeljo, 14. decembra, ob 17. uri v Krpanovem domu v Pivki.

Dogodek že četrto leto zapored združuje praznično glasbo in dobrodelnost. Zbrana sredstva bo Pivška območna Karitas namenila pomoči ljudem v stiski, zato bo vsak obiskovalec s svojim prostovoljnim prispevkom prispeval k plemenitemu cilju.

Letos nas čaka nekaj posebnega! Na odru se bo baritonistu Juretu Počkaju pridružila izjemna pevka Irena Yebuah Tiran. Spremljal ju bo Pozabljeni orkester.
